Diari Oficial de la Generalitat Valenciana


Sumari del DOGV 3950, del 01-03-2001 (2001/1820)

ORDRE de 23 de febrer de 2001, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2001.
---------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/02/23/(1)/dof/vci/html**

### Dades del document

Número de DOGV
:   3950

Data del DOGV
:   01-03-2001

Secció del DOGV
:   I. DISPOSICIONS GENERALS

Número del document
:   2001/1820


Data del document
:   23-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * pressupost
    * legislació
    * control pressupostari
    * procediment pressupostari
    * execució del pressupost

ORDRE de 23 de febrer de 2001, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2001. [2001/X1820]
  
Article 1. De l'àmbit d'aplicació
  
Les normes d'aquesta ordre són d'aplicació a la gestió i modificació del pressupost de la Presidència de la Generalitat Valenciana i de les distintes conselleries.
  
Article 2. De la contracció de les estimacions anuals
  
1. Amb caràcter previ a l'inici de nous expedients per a l'execució de les despeses previstes en el pressupost per a 2001, els òrgans gestors de cada programa pressupostari hauran de tramitar necessàriament la contracció en la fase comptable corresponent, de tots els compromisos d'abast plurianual, els procedents d'exercicis anteriors i la previsió anual de totes aquelles despeses inherents al desenvolupament o normal funcionament de cada programa, que siguen susceptibles d'estimació anual, incloent-hi les despeses de caràcter periòdic en el venciment i fixes en la quantia. S'adoptarà com a referència per a la contracció d'aquestes despeses l'import compromés durant l'exercici 2000.
  
2. En el cas de subvencions genèriques es tramitaran, prèviament a la convocatòria, els documents comptables en fase ?RA- necessaris, per l'import màxim de les subvencions que s'han de concedir durant l'exercici.
  
Article 3. De l'autorització de contractacions de personal temporal i nomenament de funcionaris interins
  
1. Durant l'any 2001 no es procedirà a la contractació de personal temporal, ni al nomenament de funcionaris interins, llevat de casos excepcionals i per a cobrir necessitats urgents i inajornables. A aquest efecte, els òrgans dels distints departaments amb competències en matèria de personal, justificaran l'excepcionalitat mitjançant informe que reculla la necessitat urgent i inajornable d'efectuar els contractes i/o nomenaments esmentats, que serà tramés simultàniament a la Direcció General de Funció Pública i a la Subsecretaria de Política Pressupostària i Tresor, als efectes previstos en l'article 31.2 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
En aquells supòsits que afecten contractacions o nomenaments per substitució de personal per vacances o acumulacions de tasques, sempre que es tracte de llocs d'atenció directa detallats en l'apartat 3 d'aquest article, s'haurà d'adjuntar, a més, memòria econòmica de l'actuació proposada.
  
2. L'autorització a què es refereix el punt anterior tindrà caràcter automàtic en aquells supòsits que afecten substitució de personal per incapacitat temporal o llicència per maternitat, sempre que es tracte de llocs d'atenció directa detallats en l'apartat 3 d'aquest article.
  
A aquest efecte, i perquè l'autorització de contractació de personal temporal i nomenament de funcionaris interins tinga el caràcter automàtic esmentat, serà necessari que prèviament hi haja informe de caràcter favorable de la Conselleria d'Economia, Hisenda i Ocupació relatiu a l'existència de crèdit adequat i suficient en el pressupost en vigor per a afrontar les obligacions econòmiques derivades dels contractes esmentats.
  
L'emissió de l'informe mencionat es realitzarà a sol·licitud del departament afectat, el qual haurà de justificar la necessitat de prestació del servei en funció de la plantilla assignada.
  
3. Dels llocs d'atenció directa
  
Als efectes previstos en el aquest article únicament són susceptibles de substitució, en aquells casos en què siga estrictament necessari per a la prestació del servei, els llocs d'atenció directa detallats a continuació:
  
a) Personal sanitari i no sanitari amb funcions d'atenció directa al públic i a malalts, tant en centres d'atenció primària com especialitzada o en centres hospitalaris, tots ells dependents de la Conselleria de Sanitat.
  
b) Personal dels centres dependents de la Direcció General de Serveis Socials, Direcció General de Família, Menor i Adopcions, Direcció General de Drogodependències i Direcció General del Discapacitat, sanitari i no sanitari, amb funcions d'atenció directa a l'usuari.
  
c) Personal de l'administració de Justícia.
  
d) Personal docent i no docent adscrit als centres d'ensenyament dependents de la Conselleria de Cultura i Educació, en aquells casos en què siga estrictament necessari per a la prestació del servei
  
e) Personal dels centres de formació professional ocupacional i de les oficines d'ocupació, amb funcions d'atenció al públic, adscrits a la Conselleria d'Economia, Hisenda i Ocupació.
  
f) Personal de la Conselleria d'Agricultura, Pesca i Alimentació en llocs de treball d'inspecció pecuària.
  
g) Personal docent de l'Institut Politècnic Marítim Pesquer del Mediterrani.
  
h) Personal en llocs amb funcions de vigilància forestal i de parcs naturals.
  
i) Personal tècnic de Protecció Civil amb funcions de coordinació d'emergències i operadors de comunicacions de coordinació d'emergències dependents de la Direcció General d'Interior.
  
j) Personal adscrit a l'explotació de ports gestionats per la Generalitat Valenciana amb funcions d'atenció al servei d'amarraments.
  
k) Personal dependent del Parc Mòbil de la Generalitat Valenciana.
  
Article 4. De la gestió dels articles del capítol I
  
1. Dotació financera (article 10).
  
a) El crèdit disponible en cada programa pressupostari resultant de la comptabilització de la projecció de la nòmina de gener romandrà en l'article 10 i finançarà la dotació econòmica per a la cobertura anual de vacants en la relació de llocs de treball, les previsions sobre perfeccionament de triennis del personal afecte al programa pressupostari i la resta de despeses de personal que així pertoque, d'acord amb el contingut d'aquesta ordre, així com la consignació inicial dels articles 15 i 16 i, en el cas del personal docent i d'administració de Justícia, la dotació inicial de l'article 17.
  
b) A càrrec de la dotació financera de l'article 10 s'efectuaran els documents ?MC- necessaris per a atendre les modificacions retributives del personal, les substitucions, excepte les imputades a l'article 17 que es generen per IT, la cobertura de vacants pressupostades i els triennis del personal que es meriten durant l'exercici. L'estimació econòmica dels documents esmentats inclourà el cost social corresponent, així com la seua projecció des del naixement de l'obligació fins al 31 de desembre de 2001. Aquesta dotació financera tindrà com a destinació els articles operatius del mateix programa pressupostari.
  
c) Els ajustaments que es puguen produir en els imports consignats inicialment en els articles 15, 16 i 17 esmentats, requeriran conformitat de la Subsecretaria de Política Pressupostària i Tresor, prèvia sol·licitud de l'òrgan gestor corresponent en el qual se'n justifique la necessitat.
  
2. Altres despeses de personal (article 15).
  
a) Personal adscrit a programes assistencials de la Conselleria de Sanitat. A càrrec del crèdit consignat en aquest article, s'atendrà el pagament pels conceptes de guàrdies, incentius variables, programes especials i plus de festivitat i nocturnitat i torns,
  
b) Personal de l'administració de Justícia. A càrrec del crèdit consignat en aquest article s'atendrà el pagament en concepte de guàrdies.
  
c) Personal de l'administració de la Generalitat Valenciana. A càrrec del crèdit d'aquest article s'atendrà el pagament pel conceptes de festivitat, nocturnitat i torns.
  
3. Contractacions i nomenaments per substitució (article 16).
  
La consignació de l'article 16 tindrà com a objecte, únicament i exclusivament, atendre les retribucions i el cost de la quota d'empresa de la seguretat social del personal objecte de contractació temporal o nomenaments interins per a substituir l'alliberament sindical, les vacances, els permisos amb dret a retribució i els contractes per acumulació de tasques del personal que ocupe llocs d'atenció directa assenyalats en el punt 3 de l'article anterior, únicament en aquells casos en què siga necessari per al manteniment dels serveis, així com el Pla de Reforços en òrgans judicials.
  
4. Contractacions i substitucions del personal en situació d'incapacitat temporal i llicència per maternitat (article 17.1).
  
a) La inclusió d'aquest personal en nòmina s'efectuarà sempre atenent les regles següents:
  
- Les retribucions d'aquest personal es faran efectives per mes vençut. Per a això, s'inclouran en la nòmina les substitucions realitzades en el mes anterior, mitjançant el comunicat d'alta i baixa pels dies d'aquest mes en què realitzà la substitució.
  
- Les retribucions corresponents a la part proporcional de dies de vacances que no s'hagueren gaudit, es faran efectives en finalitzar la substitució per a la qual foren contractats o nomenats.
  
- En els casos que el període de substitució no coincidisca amb cap mes de liquidació de paga extra (juny i desembre) les retribucions corresponents a la part proporcional d'aquesta es faran efectives en finalitzar la substitució.
  
b) En aquells casos en què no hi haja dotació inicial de l'article 17, s'efectuaran els ?MC+- necessaris a càrrec dels ingressos produïts com a conseqüència de prestacions delegades de la Seguretat Social. A aquest efecte, la Intervenció General formalitzarà una ordre d'ingrés en el concepte «Reintegraments IT» a càrrec de la rúbrica corresponent de fons extrapressupostaris.
  
c) No obstant això, en el cas de substitucions de personal en llicència per maternitat, la dotació de l'article 17 que possibilite aquestes, s'efectuarà a càrrec de les disponibilitats produïdes en l'article 11, per la baixa en nòmina del titular, a proposta de l'òrgan competent.
  
5. La dotació dels distints articles del capítol I per a la cobertura pressupostària d'altres despeses de personal de naturalesa diferent a les recollides en els apartats anteriors, el pagament de sentències judicials, així com les que es detallen en el punt 1.a) del present article, que no puguen finançar-se a càrrec de les disponibilitats del capítol I, sempre que no tinguen el caràcter de despesa de personal consolidable per a exercicis futurs, requerirà la prèvia modificació pressupostària a càrrec del capítol II.
  
6. La dotació per a despeses de formació del personal de la Generalitat Valenciana, requerirà la prèvia transferència de crèdit del capítol II a l'article 13, llevat de les recollides en els plans de formació de la Generalitat Valenciana, la cobertura de les quals estiga prevista en els seus propis pressupostos.
  
Article 5. Interessos de demora
  
El pagament d'interessos de demora, amb caràcter general, s'atendrà i tramitarà per les seccions pressupostàries afectades, a càrrec del crèdit que figure a aquest efecte en el programa de serveis generals de cada secció.
  
Article 6. Transferències corrents i de capital
  
1. El règim de gestió de les línies de subvenció atendrà els criteris següents:
  
- Els beneficiaris que apareixen detallats en les distintes línies genèriques, s'han d'entendre com una relació no exhaustiva i seran les normes específiques les que, en compliment dels principis de publicitat, concurrència i objectivitat, regulen, determinen i concreten aquests.
  
- La comptabilització de les distintes fases d'execució de cadascuna de les línies de subvenció, comportarà l'obertura prèvia de sublínies, que contindran necessàriament una descripció diferenciada de la que ja figura en la línia de subvenció corresponent, i en el cas de les transferències de capital ajustada a criteris de territorialització.
  
- En les subvencions de caràcter genèric no es podrà diferenciar, a càrrec de les línies que les articulen, cap sublínia que no s'haja sotmés a criteris de publicitat, concurrència i objectivitat.
  
- En el supòsit que una línia de subvenció done cobertura a diverses convocatòries, en una mateixa sublínia d'aquesta no es podran incloure ajudes corresponents a convocatòries de subvencions diferents i hauran d'existir tantes sublínies com normatives específiques distintes.
  
- Les subvencions a què fa referència l'article 45, c) del Text Refós de la Llei d'Hisenda Pública de la Generalitat Valenciana constituiran una línia independent en el programa pressupostari corresponent, en les quals s'hauran de diferenciar sublínies específiques per beneficiari.
  
- Les ajudes regulades en l'article 45, d), del text refós esmentat, s'hauran de tramitar a través del corresponent expedient de modificació pressupostària que implicarà necessàriament la inclusió, en l'annex de transferències corrents corresponent, de tantes línies de subvenció com ajudes es concedisquen.
  
- Les transferències corrents o de capital que s'instrumenten a través de convenis constituiran, amb caràcter general, una línia independent.
  
2. Sense perjudici d'això, per a aquelles subvencions a tercers, concedides per òrgans de la Generalitat Valenciana i susceptibles de ser cofinançades pel Fons Europeu de Desenvolupament Regional, s'obriran tantes sublínies com subvencions individuals es concedisquen. Aquestes sublínies hauran de contenir una descripció diferenciada i es definiran, sempre que així pertoque, com íntegrament elegibles, és a dir, cofinançables segons els criteris establits per les autoritats comunitàries.
  
Article 7. Inversions reals
  
El crèdit del capítol VI de cada programa es gestionarà a través dels projectes inclosos en l'annex d'inversions reals ajustats a la tipologia que figura com annex a la Llei 12/2000 i es desplegarà, amb caràcter general, a través de subprojectes identificables territorialment.
  
A fi de facilitar una adequada gestió dels Fons Estructurals Comunitaris, així com del Fons de Cohesió, en el cas de subprojectes cofinançats pels fons esmentats, aquests s'hauran de diferenciar com a subprojectes independents de forma que siguen íntegrament elegibles, és a dir, cofinançables segons els criteris establits per les autoritats comunitàries.
  
Article 8. Del seguiment i ajustament dels crèdits de l'estat de despeses i especialment els següents
  
1. Del seguiment de l'execució de l'estat de despeses.
  
Seran objecte de revisió i seguiment singular, per la Subsecretaria de Política Pressupostària i Tresor, els crèdits de l'estat de despeses següents:
  
a) Les subvencions genèriques les convocatòries de les quals no hagen sigut publicades en el Diari Oficial de la Generalitat Valenciana durant el primer trimestre de l'exercici. Se n'exceptuen aquelles subvencions genèriques que pel seu caràcter estrictament estacional, no puguen ser objecte de convocatòria durant aquest període.
  
b) Les subvencions nominatives que no es troben en fase d'execució durant el primer semestre de l'exercici.
  
c) Les inversions no adjudicades durant el primer semestre de l'exercici.
  
2. Dels ajustaments en l'estat de despeses
  
Com a conseqüència de la revisió efectuada, el conseller d'Economia, Hisenda i Ocupació podrà, d'acord amb el que disposa l'article 6, apartat d), de la Llei 12/2000, adoptar les mesures d'ajustament en l'estat de despeses que estime necessàries, així com acordar la redistribució, a través del programa «Despeses diverses» d'aquells crèdits que com a conseqüència del seguiment i de l'anàlisi estime oportuns.
  
D'aquests ajustaments i, si és el cas, redistribucions, la Conselleria d'Economia, Hisenda i Ocupació haurà de donar compte al Govern Valencià.
  
Article 9. Del seguiment de l'execució de l'estat d'ingressos afectes
  
1. En relació amb l'estat d'ingressos les diferents seccions pressupostàries hauran de trametre a la Subsecretaria de Política Pressupostària i Tresor, a l'efecte de la posterior revisió, la documentació següent:
  
a) Per a poder complir el que disposa l'article 40 de la Llei 12/2000, de Pressupostos de la Generalitat Valenciana per a 2001, totes aquells seccions que gestionen programes finançats, totalment o parcialment, per ingressos dels capítols III, V i VI, en acabar cada trimestre hauran de trametre un informe sobre l'execució d'aquests.
  
b) Totes aquelles seccions que gestionen despeses finançades, totalment o parcialment, amb subvencions finalistes, el 30 d'abril hauran de trametre la relació d'assignacions que resulten de la distribució territorial prevista en l'article 153 de la Llei General Pressupostària, així com indicar la possible tresoreria en origen que pogueren tenir.
  
c) Les seccions pressupostàries que gestionen despeses finançades, totalment o parcialment, amb fons condicionats, procedents tant de ministeris, organismes autònoms, estructurals i de cohesió, hauran de trametre un informe amb periodicitat trimestral del grau d'execució, tant en la vessant d'ingressos com en la d'execució de la despesa que financen.
  
d) Així mateix, i una vegada acabat l'exercici pressupostari, i abans del 31 de gener següent, hauran de trametre la informació resultant de l'execució de la despesa finançada amb aquests fons condicionats, així com les possibles tresoreries en origen o devolucions d'ingressos que s'hagen de realitzar, a fi de poder obtenir la informació necessària a efectes de la liquidació del pressupost.
  
2. Els departaments responsables de la coordinació i gestió dels Fons Estructurals i del Fons de Cohesió podran requerir dels centres gestors, entitats autònomes i empreses públiques, tota la informació necessària que possibilite el compliment dels requisits exigits per la Unió Europea.
  
Així mateix, els centres gestors, les entitats autònomes i les empreses públiques que gestionen actuacions finançades totalment o parcialment per aquests Fons Estructurals i de Cohesió, hauran de trametre abans del 31 de gener de l'exercici següent, informe detallat sobre el grau d'execució.
  
3. La Subsecretaria de Política Pressupostària i Tresor no tramitarà cap modificació pressupostària, iniciada a instància de les conselleries, que no haguera complit les obligacions de trametre informació amb caràcter periòdic a què es refereix aquest article.
  
Article 10. De les despeses plurianuals
  
Les propostes de modificació del nombre d'anualitats i percentatges que necessiten aprovació del Consell o del conseller d'Economia, Hisenda i Ocupació, es trametran, per a la tramitació, a la Subsecretaria de Política Pressupostària i Tresor, i hauran d'incloure informes tant de l'oficina pressupostària corresponent com de la Intervenció Delegada, adjunts a la proposta de l'òrgan responsable.
  
Les propostes esmentades es codificaran com es regulen en l'article 16.4 d'aquesta ordre, amb numeració independent, i aniran precedides de les sigles VL (variació de límits).
  
Article 11. De les modificacions per generació i/o anul·lació de crèdits
  
1. Complementàriament al que disposa amb caràcter general aquesta ordre, i abans de la tramesa a la Subsecretaria de Política Pressupostària i Tresor, les propostes de generació de crèdits incorporaran el document ?DD?, ?DR- o ?DRK?, ja comptabilitzat, segons pertoque, i les d'anul·lació, si és el cas, els documents negatius que així mateix pertoque en l'estat d'ingressos del pressupost.
  
Aquest apartat no serà d'aplicació a aquelles generacions de crèdit per la previsió de majors ingressos sobre els totals previstos, que afecten tributs cedits.
  
2. A més, les propostes de generació i/o anul·lació de crèdits que es recullen a continuació, inclouran la documentació següent:
  
a) Per transferències de caràcter finalista.
  
- Documentació justificativa de l'existència del dret a l'ingrés i el seu origen. S'haurà de documentar si en relació amb aquests ingressos hi ha fons sense justificar resultants d'exercicis anteriors, considerats com a situació de tresoreria en l'origen per a la concessió de noves subvencions.
  
- Justificació suficient que els crèdits de despesa la generació dels quals es proposa, garanteixen la consecució dels fins objecte de l'ingrés, o bé justificació que les despeses per a aquesta actuació s'han realitzat prèviament amb fons propis.
  
- Quan l'assignació definitiva per fons finalistes diferisca de l'import pressupostat, les conselleries responsables de la gestió hauran de proposar els corresponents ajustaments en l'estat de despeses i ingressos.
  
b) Les propostes de generació i anul·lació de crèdits derivades de majors o menors ingressos sobre les previsions inicials de fons finalistes procedents de la Unió Europea contindran, sense perjudici de les seues particularitats, documentació assimilable a l'establida amb caràcter general en el present punt, tot això a tenor del que disposa l'article 37 de la Llei d'Hisenda Pública de la Generalitat Valenciana.
  
c) Per taxes i altres ingressos. Les propostes de generació i/o anul·lació de crèdits derivades dels estats de recaptació hauran d'incloure la memòria que justifique l'estat d'execució d'aquests ingressos.
  
Article 12. De les modificacions que afecten despeses finançades amb fons finalistes
  
1. Tota proposta de modificació pressupostària que afecte despeses finançades amb fons finalistes, haurà d'incloure addicionalment i amb el caràcter de necessari un informe de l'òrgan responsable de la coordinació de cadascun dels fons, si existeix, emés abans de l'informe preceptiu de l'interventor delegat corresponent, el qual en farà esment.
  
2. A fi d'obtenir una informació més precisa d'aquelles modificacions pressupostàries que afecten despeses finançades, en tot o en part, amb fons finalistes, en la corresponent proposta de modificació de crèdits s'especificarà la seua repercussió en les dotacions dels distints tipus de fons afectats per aquesta, així com la dotació final de l'aportació condicionada de fons propis per part de la Generalitat Valenciana.
  
Article 13. De les modificacions derivades d'obligacions d'exercicis tancats
  
Aquestes propostes de modificació pressupostària sols podran tramitar-se en el supòsit d'obligacions qualificades com adquirides com cal, o bé, una vegada autoritzat el corresponent expedient d'esmena o de procedència del rescabalament, aspectes aquests que hauran de constatar-se expressament en els informes emesos tant per l'oficina pressupostària com per la Intervenció Delegada.
  
Article 14. De les modificacions en els annexos de línies de subvenció i projectes d'inversió
  
1. En els annexos de línies de subvenció
  
a) La creació o supressió en la relació de línies de subvenció de cada programa requerirà, a proposta de la Conselleria d'Economia, Hisenda i Ocupació, l'autorització del Consell.
  
Com a excepció d'això, la Conselleria d'Economia, Hisenda i Ocupació podrà autoritzar:
  
- Les derivades d'actuacions finançades amb fons condicionats, com a conseqüència de generacions o anul·lacions de caràcter finalista.
  
- Les recollides en plans o programes sectorials prèviament aprovats pel Consell.
  
- Les corresponents a la gestió prevista en l'article 45 c) de la Llei d'Hisenda Pública de la Generalitat Valenciana.
  
- Aquelles que, en virtut del que disposen els articles 45 b), 46.1 del Text Refós de la Llei d'Hisenda Pública de la Generalitat Valenciana i l'article 19 de la Llei de Pressupostos per al 2001, tinguen per objecte la subscripció de convenis. A aquest efecte, la proposta de creació de la línia corresponent haurà d'incloure necessàriament el projecte de conveni que s'ha de subscriure, així com tots aquells informes de caràcter preceptiu que haja de dur adjunts el projecte esmentat.
  
- Les que tinguen per finalitat l'agregació i/o la desagregació de línies ja existents, atenent la seua naturalesa i el seu objecte.
  
- Les derivades de modificacions tècniques, així com la variació de les dades descriptives de les línies de subvenció, sempre que es respecten els principis generals de publicitat, concurrència i objectivitat que s'estableixen en els articles 45 i 46 del Text Refós de la Llei d'Hisenda Pública de la Generalitat Valenciana.
  
b) Correspondrà a les conselleries interessades autoritzar les variacions en la consignació prevista per a les línies de subvenció que, no tenint caràcter nominatiu, figuren en els annexos corresponents, així com les modificacions derivades d'obligacions d'exercicis anteriors, d'acord amb el que determina l'article 2 d'aquesta ordre, amb els límits fixats en la Llei de Pressupostos per al 2001.
  
2. De la inclusió de projectes addicionals en els annexos d'inversions
  
Les propostes, previ ajustament a la tipologia d'inversions previstes en l'annex corresponent, es trametran a la Subsecretaria de Política Pressupostària i Tresor. Serà suficient la tramesa de la resolució de la conselleria interessada autoritzant la reobertura de projectes d'inversió, amb l'ajustament previ a la tipologia, existents en exercicis anteriors derivada de compromisos pendents.
  
3. De les actualitzacions de les dades estimatives dels annexos d'inversions reals
  
Les dades relatives al cost total estimat per projecte i la seua distribució en anualitats podran ser actualitzades per cada conselleria sempre que es mantinga, en tot cas, l'equilibri entre la dotació del capítol VI i el sumatori de les estimacions de l'anualitat 2001, mitjançant les compensacions necessàries.
  
4. A l'efecte del que disposa l'article 19 d) de la Llei 12/2000, quan el Consell autoritze modificacions per la creació, supressió i/o variació dels imports de línies de subvenció nominatives, s'entendrà que duen implícita l'afectació i/o la desafectació al beneficiari que figure en les línies objecte de modificació.
  
Tota proposta de desafectació de subvencions haurà d'incloure la documentació que justifique que no existeix el dret a la percepció.
  
Article 15. De les modificacions en general
  
Tota proposta de modificació de crèdit que supose una minoració de crèdits qualificats com de reconeixement preceptiu, així com les derivades d'esmenes aprovades per les Corts Valencianes, haurà d'incloure informe específic del secretari general que la justifique, complementàriament a la documentació de caràcter general.
  
Article 16. De la tramitació de les modificacions de crèdit davant la Conselleria d'Economia, Hisenda i Ocupació
  
1. De la iniciació i la tramesa
  
a) Les propostes de modificació de crèdits es trametran a la Subsecretaria de Política Pressupostària i Tresor per les secretaries generals mitjançant documentació original. Per tal de garantir la disponibilitat dels crèdits que s'han de minorar durant la tramitació de les propostes, aquestes inclouran les propostes de ?MC(-)?. En aquells capítols en què no siga possible realitzar aquestes propostes, se substituiran per «RA» en fase de proposta.
  
b) En tot cas, la Conselleria d'Economia, Hisenda i Ocupació, fent ús de les seues atribucions, podrà iniciar d'ofici les modificacions de crèdit que considere necessàries; en aquest cas els IOP quedaran suplits per l'informe del subsecretari de Política Pressupostària i Tresor, que serà directament sotmés a l'interventor general
  
2. De la documentació i contingut de caràcter general.
  
Els expedients de modificació de crèdits, sense perjudici de la documentació que es considere oportuna, contindran necessàriament:
  
a) Proposta del conseller o autoritat en qui haguera delegat reglamentàriament, on hauran de quedar almenys identificats el tipus de modificació i els imports globals per programes afectats.
  
b) Informe de l'oficina pressupostària, necessàriament subscrit pel seu responsable, i que contindrà els punts següents:
  
- Origen i necessitat de la modificació.
  
- Justificació d'aquesta respecte a modificacions pressupostàries ja tramitades, que hagueren afectat els mateixos crèdits que es proposa modificar.
  
- Incidència en els objectius del programa.
  
- Estudi i proposta de finançament.
  
- Quan es tracte de propostes de generació o anul·lació de crèdits, s'exposarà detalladament la font de finançament, la qual ineludiblement farà referència a la documentació que com a justificant s'adjunte com annex a l'expedient.
  
- Quan es tracte de minoració de despeses, es raonarà la seua disponibilitat per la inexistència de compromisos pendents i/o la no vinculació a finançament condicionat.
  
c) Informe preceptiu de la Intervenció Delegada en la conselleria respectiva.
  
L'existència d'observacions en l'informe esmentat, que afecten la viabilitat de la proposta de modificació donarà lloc, bé al replantejament de la proposta original, en aquest cas, se sol·licitarà un nou informe de la Intervenció Delegada, o bé a l'emissió d'un informe específic de la Secretaria General o Direcció General de Règim Econòmic, segons pertoque, amb les consideracions a què les observacions al·ludides donen lloc, tot això amb caràcter previ a la tramesa a la Subsecretaria de Política Pressupostària i Tresor.
  
3. De la documentació i el contingut general en expedients de modificació de competència de les conselleries
  
Juntament amb la resolució motivada que autoritze la modificació i sense perjudici d'aquella documentació que es considere oportuna, es trametran les còpies dels documents propostes de ?MC(-)- o proposta de ?RA- necessaris.
  
4. De la codificació dels expedients
  
Tot expedient es numerarà en la mateixa conselleria que l'expedeix i s'haurà d'ajustar a la següent expressió numèrica: ?-.-/2001/?-, de forma que els dos primers dígits expressaran la secció afectada, els tres dígits següents ordenaran el número d'expedients tramitats per aquesta secció (001, 002, 003, ...) i els tres últims dígits els completarà la Subsecretaria de Política Pressupostària i Tresor, que indicarà amb aquests el número que ocupa en el total d'expedients tramitats per a totes les seccions.
  
Article 17. Disposició derogatòria
  
És derogada l'Ordre de 16 de febrer de 2000 d'aquesta conselleria, per la qual es regula el procediment de gestió i modificacions del pressupost de despeses de la Generalitat Valenciana per a 2000, així com totes aquelles disposicions de rang igual o inferior que s'oposen al que disposa aquesta ordre.
  
Article 18. Del desplegament d'aquesta ordre
  
La Intervenció General i la Subsecretaria de Política Pressupostària i Tresor són autoritzades per a dictar les instruccions que calguen per a l'aplicació del que disposa aquesta ordre.
  
La Direcció General de Funció Pública i la Subsecretaria de Política Pressupostària i Tresor són autoritzades per a dictar les instruccions que calguen per a l'aplicació del que disposa l'article 3 d'aquesta ordre.
  
La Subsecretaria de Política Pressupostària i Tresor és autoritzada per a actualitzar i desplegar, si és el cas, la tipologia de projectes d'inversió recollida en l'annex corresponent que figura en la Llei 12/2000.
  
València, 23 de febrer de 2001
  
El conseller d'Economia, Hisenda i Ocupació,


Còpia Permalink ELI